അന്തരിച്ച കോണ്ഗ്രസ് നേതാവ് വി വി പ്രകാശിന്റെ വീട് രാഹുല് ഗാന്ധി സന്ദര്ശിച്ചു മലപ്പുറം: അന്തരിച്ച കോണ്ഗ്രസ് നേതാവ് വി വി പ്രകാശിന്റെ വീട് വയനാട് എംപി കൂടിയായ രാഹുല് ഗാന്ധി സന്ദര്ശിച്ചു. കഴിഞ്ഞ ദിവസം ഉച്ചയ്ക്ക് ശേഷം മൂന്ന് മണിയോടെയാണ് വി വി പ്രകാശിന്റെ എടക്കരയിലെ വസതിയില് രാഹുല് ഗാന്ധി എത്തിയത്. 15 മിനിറ്റ് നേരം രാഹുല് ഗാന്ധി ഇവിടെ ചെലവഴിച്ചു കുടുംബാംഗങ്ങളെ ആശ്വസിപ്പിച്ച ശേഷമാണ് രാഹുല് ഗാന്ധി മടങ്ങിയത്. എഐസിസി ജനറല് സെക്രട്ടറി കെ സി വേണുഗോപാല്, കെപിസിസി പ്രസിഡന്റ് കെ സുധാകരന്, മുന് മന്ത്രി ആര്യാടന് മുഹമ്മദ്, എ പി അനില്കുമാര് എംഎല്എ തുടങ്ങിയ നേതാക്കളും രാഹുല് ഗാന്ധിക്കൊപ്പമുണ്ടായിരുന്നു നിയമസഭാ തെരഞ്ഞെടുപ്പില് നിലമ്ബൂരില് യുഡിഎഫ് സ്ഥാനാര്ഥിയായിരുന്നു വി വി പ്രകാശ്. തെരഞ്ഞെടുപ്പ് കഴിഞ്ഞ് മത്സരഫലം കാത്തിരിക്കെയാണ് അദ്ദേഹം അപ്രതീക്ഷിതമായി മരണത്തിന് കീഴടങ്ങിയത്.